***Suvestinė redakcija nuo 2016-06-17***

*Įsakymas paskelbtas: Žin. 2011, Nr. , i. k. 1112230ISAK66/V-575*

***Nauja redakcija nuo 2016-06-17:***

*Nr. ,
2016-06-14,
paskelbta TAR 2016-06-16, i. k. 2016-16903*

**LIETUVOS RESPUBLIKOS SOCIALINĖS APSAUGOS IR DARBO MINISTRAS**

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL ĮMONIŲ DARBUOTOJŲ SAUGOS IR SVEIKATOS TARNYBŲ PAVYZDINIŲ NUOSTATŲ PATVIRTINIMO**

2011 m. birželio 2 d. Nr. A1-266/V-575

Vilnius

Vadovaudamiesi Lietuvos Respublikos darbuotojų saugos ir sveikatos įstatymo 12 straipsnio 2 dalimi,

tvirtiname Įmonių darbuotojų saugos ir sveikatos tarnybų pavyzdinius nuostatus (pridedama).

Socialinės apsaugos ir darbo ministras Donatas Jankauskas

Sveikatos apsaugos ministras Raimondas Šukys

PATVIRTINTA

Lietuvos Respublikos

socialinės apsaugos ir darbo ministro ir

Lietuvos Respublikos

sveikatos apsaugos ministro

2011 m. birželio 2 d.

įsakymu Nr. A1-266/V-575

**Įmonių DARBUOTOJŲ SAUGOS IR SVEIKATOS TARNYBŲ PAVYZDINIAI**

**NUOSTATAI**

**I. skyrius**

**BENDROSIOS NUOSTATOS**

*Pakeistas skyriaus pavadinimas:*

*Nr. ,
2016-06-14,
paskelbta TAR 2016-06-16, i. k. 2016-16903*

1. Įmonių darbuotojų saugos ir sveikatos tarnybų pavyzdiniai nuostatai (toliau vadinama – šie Nuostatai) nustato įmonės, įstaigos, organizacijos ar kitos organizacinės struktūros (toliau vadinama – įmonė) darbuotojų saugos ir sveikatos tarnybos steigimo tvarką; darbuotojų saugos ir sveikatos specialistų, profesinės sveikatos specialistų ir įmonės darbuotojų saugos ir sveikatos tarnybos funkcijas; darbuotojų saugos ir sveikatos specialistų ir profesinės sveikatos specialistų skaičių įmonėje; darbuotojų saugos ir sveikatos specialistų ir profesinės sveikatos specialistų teises ir pareigas; ekonominės veiklos rūšis, kurių įmonėse, atsižvelgiant į darbuotojų skaičių ir profesinę riziką, darbuotojų saugos ir sveikatos tarnybos funkcijas gali atlikti darbdaviui atstovaujantis asmuo ar darbdavio įgaliotas asmuo.

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

2. Šių Nuostatų pagrindu įmonėse parengiami įmonės darbuotojų saugos ir sveikatos tarnybos (toliau vadinama – Įmonės tarnyba), jei tokia įsteigta, nuostatai ir darbuotojų saugos ir sveikatos specialistų bei profesinės sveikatos specialistų pareigybių aprašymai.

3. Šiuose Nuostatuose vartojamos sąvokos:

3.1. **Darbuotojų saugos ir sveikatos specialistas** – asmuo, atitinkantis Lietuvos Respublikos socialinės apsaugos ir darbo ministro 2016 m. vasario 1 d. įsakyme Nr. A1-60 „Dėl kvalifikacinių reikalavimų darbuotojų saugos ir sveikatos specialistams, darbuotojų saugos ir sveikatos tarnybos darbuotojų saugos ir sveikatos specialistams, juridinio asmens darbuotojų saugos ir sveikatos specialistams ar fiziniams asmenims, atliekantiems darbuotojų saugos ir sveikatos tarnybos funkcijas ar jų dalį, nustatymo“ nustatytus kvalifikacinius reikalavimus.

3.2. **Įmonės tarnybos specialistas** – darbuotojų saugos ir sveikatos specialistas ar profesinės sveikatos specialistas, dirbantis įmonės tarnyboje.

3.3. **Įmonės tarnyba** – įmonės struktūrinis padalinys, tiesiogiai pavaldus darbdaviui atstovaujančiam asmeniui arba darbdavio įgaliotam asmeniui, atsakingas už darbuotojų saugos ir sveikatos priemonių įmonėje organizavimą ir šių priemonių įgyvendinimo kontrolę.

3.4. **Profesinės sveikatos specialistas** – sveikatos priežiūros specialistas, turintis aukštąjį medicinos, visuomenės sveikatos ar slaugos išsilavinimą ir atitinkantis Profesinės sveikatos specialistų, galinčių dirbti įmonėse, kvalifikacinių reikalavimų apraše, patvirtintame Lietuvos Respublikos sveikatos apsaugos ministro 2008 m. balandžio 8 d. įsakymu Nr. V-271 „Dėl Profesinės sveikatos specialistų, galinčių dirbti įmonėse, kvalifikacinių reikalavimų aprašo patvirtinimo“, nustatytus reikalavimus.

3.5. Kitos šiuose Nuostatuose vartojamos sąvokos atitinka Lietuvos Respublikos darbuotojų saugos ir sveikatos įstatyme ir kituose darbuotojų saugos ir sveikatos norminiuose teisės aktuose vartojamas sąvokas.

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

**II. skyrius**

**ĮMONĖS TARNYBOS STEIGIMO TVARKA**

*Pakeistas skyriaus pavadinimas:*

*Nr. ,
2016-06-14,
paskelbta TAR 2016-06-16, i. k. 2016-16903*

4. Įmonės tarnyba steigiama darbdaviui atstovaujančio asmens įsakymu ar kitu tvarkomuoju dokumentu, darbdaviui atstovaujančiam asmeniui pasitarus su darbuotojais arba jų atstovais dėl Įmonės tarnybos steigimo ir nusprendus įsteigti Įmonės tarnybą. Darbdaviui atstovaujantis asmuo tvirtina Įmonės tarnybos nuostatus ir įmonės tarnybos specialistų pareigybių aprašymus.

**III. skyrius**

**DARBUOTOJŲ SAUGOS IR SVEIKATOS SPECIALISTŲ IR PROFESINĖS SVEIKATOS SPECIALISTŲ SKAIČIUS ĮMONĖJE**

*Pakeistas skyriaus pavadinimas:*

*Nr. ,
2016-06-14,
paskelbta TAR 2016-06-16, i. k. 2016-16903*

5. Darbuotojų saugos ir sveikatos specialistų ir profesinės sveikatos specialistų turi būti ne mažiau kaip:

5.1. šių Nuostatų 1 priede nurodytų ekonominės veiklos rūšių įmonėse, kuriose darbuotojų skaičius:

5.1.1. neviršija 99 darbuotojų – 1 darbuotojų saugos ir sveikatos specialistas, darbdavio ar darbdaviui atstovaujančio asmens sprendimu nustačius jam pakankamą laiką numatytoms funkcijoms ir pareigoms atlikti;

5.1.2. 100–199 darbuotojai – 1 darbuotojų saugos ir sveikatos specialistas ir 1 profesinės sveikatos specialistas;

5.1.3. 200–499 darbuotojai – 2 darbuotojų saugos ir sveikatos specialistai ir 1 profesinės sveikatos specialistas;

5.1.4. 500–999 darbuotojai – 3 darbuotojų saugos ir sveikatos specialistai ir 2 profesinės sveikatos specialistai, iš kurių nuo 2013 metų 1 darbo medicinos gydytojas;

5.1.5. 1000 ir daugiau darbuotojų – 4 darbuotojų saugos ir sveikatos specialistai ir 3 profesinės sveikatos specialistai, iš kurių nuo 2013 metų 1 darbo medicinos gydytojas;

5.2. šių Nuostatų 2 priede nurodytų ekonominės veiklos rūšių įmonėse, kuriose darbuotojų skaičius:

5.2.1. neviršija 199 darbuotojų – 1 darbuotojų saugos ir sveikatos specialistas, darbdavio ar darbdaviui atstovaujančio asmens sprendimu nustačius jam pakankamą laiką numatytoms funkcijoms ir pareigoms atlikti;

5.2.2. 200–499 darbuotojai – 1 darbuotojų saugos ir sveikatos specialistas ir 1 profesinės sveikatos specialistas;

5.2.3. 500–999 darbuotojai – 2 darbuotojų saugos ir sveikatos specialistai ir 2 profesinės sveikatos specialistai, iš kurių nuo 2013 metų 1 darbo medicinos gydytojas;

5.2.4. 1000 ir daugiau darbuotojų – 3 darbuotojų saugos ir sveikatos specialistai ir 3 profesinės sveikatos specialistai, iš kurių nuo 2013 metų 1 darbo medicinos gydytojas;

5.3. šių Nuostatų 3 priede nurodytų ekonominės veiklos rūšių įmonėse, kuriose darbuotojų skaičius:

5.3.1. neviršija 499 darbuotojų – 1 darbuotojų saugos ir sveikatos specialistas, darbdavio ar darbdaviui atstovaujančio asmens sprendimu nustačius jam pakankamą laiką numatytoms funkcijoms ir pareigoms atlikti;

5.3.2. 500–999 darbuotojai – 2 darbuotojų saugos ir sveikatos specialistai;

5.3.3. 1000 ir daugiau darbuotojų – 3 darbuotojų saugos ir sveikatos specialistai.

6. Kai įmonė vykdo kelių rūšių ekonominę veiklą, nurodytą skirtinguose šių Nuostatų prieduose, specialistų skaičius nustatomas pagal ekonominės veiklos rūšį, kuriai nustatytas didesnis darbuotojų saugos ir sveikatos specialistų bei profesinės sveikatos specialistų skaičius.

7. Jei įmonėje nėra šių Nuostatų 5 punkte nurodytų specialistų arba jų nepakanka, kad būtų tinkamai organizuojamos darbuotojų saugos ir sveikatos prevencijos priemonės, darbdavys gali sudaryti sutartį dėl darbuotojų saugos ir sveikatos tarnybos funkcijų ar jų dalies atlikimo su Lietuvos Respublikoje ar kitoje Europos ekonominės erdvės valstybėje narėje įsteigtu juridiniu asmeniu ar kita organizacija arba jos filialu (toliau vadinama – juridinis asmuo), Lietuvos Respublikos ar bet kurios Europos Sąjungos valstybės narės arba kitos Europos ekonominės erdvės valstybės piliečiu, kitu fiziniu asmeniu, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis (toliau vadinama – fizinis asmuo).

8. Darbdavys ar darbdaviui atstovaujantis asmuo gali pats atlikti arba pavesti darbdavio įgaliotam asmeniui atlikti Įmonės tarnybos funkcijas, kai:

8.1. įmonė vykdo veiklą, nurodytą šių Nuostatų 1 priede, ir įmonės darbuotojų skaičius neviršija 9;

8.2. įmonė vykdo veiklą, nurodytą šių Nuostatų 2 priede, ir įmonės darbuotojų skaičius neviršija 19;

8.3. įmonė vykdo veiklą, nurodytą šių Nuostatų 3 priede, ir įmonės darbuotojų skaičius neviršija 49.

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

9. Darbdavio įgaliotas asmuo, kuriam pavesta atlikti Įmonės tarnybos funkcijas, turi būti tiesiogiai pavaldus darbdaviui ar darbdaviui atstovaujančiam asmeniui.

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

**IV. skyrius**

**DARBUOTOJŲ SAUGOS IR SVEIKATOS SPECIALISTŲ, PROFESINĖS SVEIKATOS SPECIALISTŲ IR ĮMONĖS TARNYBOS FUNKCIJOS**

*Pakeistas skyriaus pavadinimas:*

*Nr. ,
2016-06-14,
paskelbta TAR 2016-06-16, i. k. 2016-16903*

10. Darbuotojų saugos ir sveikatos specialistai atlieka šias funkcijas:

10.1. konsultuoja darbdaviui atstovaujantį asmenį ir darbuotojus darbuotojų saugos ir sveikatos klausimais ir teikia darbdaviui atstovaujančiam asmeniui pasiūlymus darbuotojų saugos ir sveikatos būklei gerinti;

10.2. darbdavio nustatyta tvarka instruktuoja darbuotojus;

10.3. organizuoja darbuotojų mokymus darbuotojų saugos ir sveikatos klausimais bei pirmosios pagalbos mokymus;

10.4. sudaro darbuotojų, kuriems privalomai turi būti tikrinama sveikata, sąrašus, analizuoja privalomųjų sveikatos patikrinimų išvadas ir rekomendacijas ir organizuoja šių rekomendacijų įgyvendinimą;

10.5. darbuotojų saugos ir sveikatos teisės aktų nustatyta tvarka organizuoja, atlieka ir koordinuoja profesinės rizikos vertinimą įmonėje;

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

10.6. rengia įmonės darbuotojų saugos ir sveikatos norminius teisės aktus arba organizuoja jų parengimą;

10.7. dalyvauja tiriant nelaimingus atsitikimus darbe, incidentus, avarijas ir profesines ligas, analizuoja nelaimingų atsitikimų darbe, profesinių ligų, incidentų bei avarijų aplinkybes ir priežastis, registruoja įmonėje įvykusius nelaimingus atsitikimus darbe, profesines ligas bei incidentus, kaupia kitus duomenis, susijusius su darbuotojų sauga ir sveikata darbe;

10.8. rengia nelaimingų atsitikimų darbe ir profesinių ligų prevencijos priemones ar organizuoja jų parengimą, kontroliuoja prevencinių priemonių įgyvendinimo terminų laikymąsi;

10.9. kontroliuoja darbuotojų saugos ir sveikatos norminių teisės aktų reikalavimų laikymąsi įmonėje;

10.10. teikia informaciją darbdaviui atstovaujančiam asmeniui, darbuotojams, įmonės darbuotojų saugos ir sveikatos komitetui apie darbuotojų saugos ir sveikatos būklę ir darbuotojų saugos ir sveikatos norminių teisės aktų reikalavimų laikymąsi įmonėje;

10.11. dalyvauja įmonės darbuotojų saugos ir sveikatos komiteto veikloje;

10.12. organizuoja darbuotojų informavimą ir švietimą darbuotojų saugos ir sveikatos klausimais;

10.13. kitas darbdavio ar darbdaviui atstovaujančio asmens pavestas funkcijas, susijusias su darbuotojų sauga ir sveikata.

11. Profesinės sveikatos specialistai norminių teisės aktų nustatyta tvarka atlieka darbuotojų sveikatos priežiūros funkcijas:

11.1. stebi darbuotojų sveikatos būklę, atsižvelgdami į darbo procesą;

11.2. organizuoja pirmosios pagalbos teikimą;

11.3. dalyvauja atliekant nelaimingų atsitikimų darbe ir profesinių ligų tyrimą ir analizuoja jų priežastis;

11.4. konsultuoja darbuotojų sveikatos apsaugos, darbo procesų pritaikymo darbuotojų galimybėms ir asmens apsaugos priemonių panaudojimo klausimais;

11.5. organizuoja sveikos gyvensenos mokymus, rengia darbuotojų sveikatos stiprinimo programas ir organizuoja jų įgyvendinimą.

12. Įmonės tarnyba atlieka darbuotojų saugos ir sveikatos funkcijas, nurodytas šių Nuostatų 10 punkte, ir šių Nuostatų 5.1.2–5.1.5 ir 5.2.2–5.2.4 papunkčiuose nurodytais atvejais darbuotojų sveikatos priežiūros funkcijas, nurodytas šių Nuostatų 11 punkte. Įmonės tarnybos funkcijas vykdo įmonės tarnybos specialistai.

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

13. Konkrečios darbuotojų saugos ir sveikatos specialistų, profesinės sveikatos specialistų ar Įmonės tarnybos funkcijos nustatomos darbuotojų saugos ir sveikatos specialistų ir profesinės sveikatos specialistų pareigybių aprašymuose bei Įmonės tarnybos nuostatuose.

**V. skyrius**

**ĮMONĖS TARNYBOS SPECIALISTŲ TEISĖS IR PAREIGOS**

*Pakeistas skyriaus pavadinimas:*

*Nr. ,
2016-06-14,
paskelbta TAR 2016-06-16, i. k. 2016-16903*

14. Darbuotojų saugos ir sveikatos specialistai turi teisę:

14.1. gauti informaciją, reikalingą pavestoms funkcijoms vykdyti;

14.2. gauti informaciją iš įmonės personalo tarnybos (nesant tokios tarnybos – iš darbdaviui atstovaujančio asmens) apie įmonėje dirbančius ir įdarbinamus darbuotojus;

14.3. tikrinti įmonėje bei jos struktūriniuose padaliniuose, kaip laikomasi darbuotojų saugos ir sveikatos reikalavimų; reikalauti, kad darbdavio įgalioti asmenys, struktūrinių padalinių vadovai ir darbuotojai vykdytų darbuotojų saugos ir sveikatos teisės aktų reikalavimus; laikytųsi įmonės darbuotojų saugos ir sveikatos norminių teisės aktų nustatytos darbo ir poilsio laiko trukmės. Darbdaviui atstovaujančio asmens ar darbdavio įgalioto asmens pavedimu įpareigoti kitus darbdavio įgaliotus asmenis, struktūrinių padalinių vadovus pašalinti darbuotojų saugos ir sveikatos teisės aktų pažeidimus, surašant įpareigojimą (įpareigojimo pavyzdys pateiktas šių Nuostatų 4 priede);

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

14.4. siūlyti darbdaviui atstovaujančiam asmeniui skirti drausmines nuobaudas įmonės darbuotojams, kurie savo veiksmais ar neveikimu pažeidžia įmonės darbuotojų saugos ir sveikatos norminių teisės aktų reikalavimus;

14.5. dalyvauti komisijų, tiriančių nelaimingus atsitikimus darbe, profesines ligas, veikloje bei dalyvauti įmonės darbuotojų saugos ir sveikatos komiteto posėdžiuose;

14.6. dalyvauti Lietuvos Respublikos valstybinei darbo inspekcijai prie Socialinės apsaugos ir darbo ministerijos (toliau vadinama – Valstybinė darbo inspekcija) atliekant įmonės patikrinimus, susipažinti su šių patikrinimų medžiaga ir kontroliuoti, kaip įmonėje vykdomi Valstybinės darbo inspekcijos nurodymai;

14.7. siūlyti darbdaviui atstovaujančiam asmeniui ar darbdavio įgaliotam asmeniui kviesti specialistus konsultuoti konkrečiais darbuotojų saugos ir sveikatos klausimais.

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

15. Darbuotojų saugos ir sveikatos specialistai privalo:

15.1. informuoti darbdaviui atstovaujantį asmenį, darbdavio įgaliotą asmenį apie pavojus darbuotojų saugai ir sveikatai ir prevencines priemones, kurių reikia imtis;

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

15.2. reikalauti, kad struktūrinio padalinio vadovas, darbdavio įgaliotas asmuo, darbdaviui atstovaujantis asmuo imtųsi reikiamų priemonių darbams sustabdyti, kai:

15.2.1. darbuotojas (darbuotojai) neišmokytas saugiai dirbti;

15.2.2. sugedus darbo priemonei ar susidarius avarinei situacijai;

15.2.3. dirbama pažeidžiant nustatytus technologinius reglamentus;

15.2.4. dirbama neįrengus reikiamų kolektyvinių apsaugos priemonių;

15.2.5. darbuotojai neaprūpinti reikiamomis asmeninėmis apsaugos priemonėmis;

15.2.6. darbo aplinka kelia pavojų darbuotojų gyvybei ir kenkia jų sveikatai;

*Punkto pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

15.3. saugoti gamybines ir komercines paslaptis, kurias sužino atlikdami savo pareigas, užtikrinti informacijos apie darbuotojų sveikatos būklę konfidencialumą.

151. Profesinės sveikatos specialistai turi teisę:

151.1. gauti informaciją, reikalingą pavestoms funkcijoms vykdyti;

151.2. gauti informaciją iš įmonės personalo tarnybos (nesant tokios tarnybos – iš darbdaviui atstovaujančio asmens) apie įmonėje dirbančius ir įdarbinamus darbuotojus;

151.3. dalyvauti komisijų, tiriančių nelaimingus atsitikimus darbe, profesines ligas, veikloje bei dalyvauti įmonės darbuotojų saugos ir sveikatos komiteto posėdžiuose;

151.4. siūlyti darbdaviui atstovaujančiam asmeniui ar darbdavio įgaliotam asmeniui kviesti specialistus konsultuoti konkrečiais darbuotojų saugos ir sveikatos klausimais.

*Papildyta punktu:*

*Nr. ,
2016-06-14,
paskelbta TAR 2016-06-16, i. k. 2016-16903*

152. Profesinės sveikatos specialistai privalo:

152.1. informuoti darbdaviui atstovaujantį asmenį, darbdavio įgaliotą asmenį apie pavojus darbuotojų saugai ir sveikatai ir prevencines priemones, kurių reikia imtis;

152.2. reikalauti, kad struktūrinio padalinio vadovas, darbdavio įgaliotas asmuo, darbdaviui atstovaujantis asmuo imtųsi reikiamų priemonių darbams sustabdyti, kai:

152.2.1. darbuotojai neaprūpinti reikiamomis asmeninėmis apsaugos priemonėmis;

152.2.2. darbo aplinka kelia pavojų darbuotojų gyvybei ir kenkia jų sveikatai;

152.3. saugoti gamybines ir komercines paslaptis, kurias sužino atlikdami savo pareigas, užtikrinti informacijos apie darbuotojų sveikatos būklę konfidencialumą.

*Papildyta punktu:*

*Nr. ,
2016-06-14,
paskelbta TAR 2016-06-16, i. k. 2016-16903*

**VI. skyrius**

**BAIGIAMOSIOS NUOSTATOS**

*Pakeistas skyriaus pavadinimas:*

*Nr. ,
2016-06-14,
paskelbta TAR 2016-06-16, i. k. 2016-16903*

16. Darbdavys aprūpina paskirtus darbuotojų saugos ir sveikatos specialistus ar Įmonės tarnybą darbo patalpomis, atitinkančiomis darbuotojų saugos ir sveikatos norminių teisės aktų reikalavimus, būtinu inventoriumi, jų pareigoms atlikti reikalingomis priemonėmis: prietaisais, medicinos pagalbos priemonėmis, literatūra ir kitomis būtinomis darbui atlikti priemonėmis.

17. Darbdavio paskirti darbuotojų saugos ir sveikatos specialistai turi būti tiesiogiai pavaldūs darbdaviui ar darbdaviui atstovaujančiam asmeniui.

18. Juridinio asmens darbuotojų saugos ir sveikatos specialistus bei profesinės sveikatos specialistus, atliekančius Įmonės tarnybos funkcijas, jų pareigoms atlikti reikalingomis priemonėmis aprūpina juridinis asmuo. Fizinis asmuo, atliekantis Įmonės tarnybos funkcijas, jo pareigoms atlikti reikalingomis priemonėmis apsirūpina pats.

19. Sveikatos apsaugos ministerijos įgaliotos įstaigos ir Valstybinė darbo inspekcija pagal kompetencijos sritis rengia metodines rekomendacijas šiems Nuostatams taikyti.

\_\_\_\_\_\_\_\_\_\_\_\_\_\_\_\_\_

Įmonių darbuotojų saugos ir

sveikatos tarnybų pavyzdinių nuostatų

1 priedas

**I GRUPĖS EKONOMINĖS VEIKLOS RŪŠYS**

| Kodas | Pavadinimas |
| --- | --- |
| A sekcija  išskyrus: | Žemės ūkis, miškininkystė ir žuvininkystė |
| 01.49.20 poklasį | Bitininkystė |
| 01.49.30 poklasį | Vynuoginių sraigių ir sliekų auginimas |
| 01.7 grupę | Medžioklė, gaudymas spąstais ir susijusių paslaugų veikla |
| 02.3 grupę | Laukinių nemedieninių produktų rinkimas |
| B sekcija | Kasyba ir karjerų eksploatavimas |
| C sekcija: |  |
| 10 skyrius | Maisto produktų gamyba |
| 12 skyrius | Tabako gaminių gamyba |
| 15.11 klasė | Odų rauginimas ir išdirbimas, kailių išdirbimas ir dažymas |
| 16 skyrius | Medienos bei medienos ir kamštienos gaminių, išskyrus baldus, gamyba; gaminių iš šiaudų ir pynimo medžiagų gamyba |
| 17 skyrius | Popieriaus ir popieriaus gaminių gamyba |
| 19 skyrius | Kokso ir rafinuotų naftos produktų gamyba |
| 20 skyrius | Chemikalų ir chemijos produktų gamyba |
| 21 skyrius | Pagrindinių vaistų pramonės gaminių ir farmacinių preparatų gamyba |
| 22 skyrius | Guminių ir plastikinių gaminių gamyba |
| 23 skyrius | Kitų nemetalo mineralinių produktų gamyba |
| 24 skyrius | Pagrindinių metalų gamyba |
| 25 skyrius | Metalo gaminių, išskyrus mašinas ir įrenginius, gamyba |
| 26 skyrius | Kompiuterinių, elektroninių ir optinių gaminių gamyba |
| 27 skyrius | Elektros įrangos gamyba |
| 28 skyrius | Niekur kitur nepriskirtų mašinų ir įrangos gamyba |
| 29 skyrius | Variklinių transporto priemonių, priekabų ir puspriekabių gamyba |
| 30 skyrius | Kitų transporto priemonių ir įrangos gamyba |
| 31 skyrius | Baldų gamyba |
| 33 skyrius | Mašinų ir įrangos remontas ir įrengimas |
| D sekcija | Elektros, dujų, garo tiekimas ir oro kondicionavimas |
| E sekcija | Vandens tiekimas, nuotekų valymas, atliekų tvarkymas ir regeneravimas |
| F sekcija | Statyba |
| G sekcija |  |
| 45.2 grupė | Variklinių transporto priemonių techninė priežiūra ir remontas |
| S sekcija: |  |
| 96.01 klasė | Tekstilės ir kailių gaminių skalbimas ir (sausasis) valymas |

Pastaba. Kodas ir veiklos pavadinimas pagal Ekonominės veiklos rūšių klasifikatorių (EVRK 2 RED.), patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo.

\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

Įmonių darbuotojų saugos ir

sveikatos tarnybų pavyzdinių nuostatų

2 priedas

**II GRUPĖS EKONOMINĖS VEIKLOS RŪŠYS**

| Kodas | Pavadinimas |
| --- | --- |
| A sekcija: |  |
| 01.49.20 poklasis | Bitininkystė |
| 01.49.30 poklasis | Vynuoginių sraigių ir sliekų auginimas |
| 01.7 grupė | Medžioklė, gaudymas spąstais ir susijusių paslaugų veikla |
| C sekcija: |  |
| 11 skyrius | Gėrimų gamyba |
| 13 skyrius | Tekstilės gaminių gamyba |
| 14 skyrius | Drabužių siuvimas (gamyba) |
| 15.12 klasė | Lagaminų, rankinių ir panašių reikmenų, balno reikmenų ir pakinktų gamyba |
| 15.2 grupė | Avalynės gamyba |
| 18 skyrius | Spausdinimas ir įrašytų laikmenų tiražavimas |
| 32 skyrius | Kita gamyba |
| G sekcija: |  |
| 45.3 grupė | Variklinių transporto priemonių atsarginių dalių ir pagalbinių reikmenų pardavimas |
| 45.4 grupė | Motociklų ir jų atsarginių dalių bei pagalbinių reikmenų pardavimas, techninė priežiūra ir remontas |
| 46 skyrius | Didmeninė prekyba, išskyrus prekybą variklinėmis transporto priemonėmis ir motociklais |
| 47.3 grupė | Automobilių degalų mažmeninė prekyba specializuotose parduotuvėse |
| 47.73 klasė | Vaistinių, ruošiančių ir parduodančių vaistus, veikla |
| 47.78.20 poklasis | Buitinio skystojo kuro, dujų balionų, anglies ir malkų specializuota mažmeninė prekyba |
| H sekcija  išskyrus: | Transportas ir saugojimas |
| 49.32 klasę | Taksi veikla |
| 52.21.20 poklasį | Automobilių stovėjimo aikštelių eksploatavimas |
| 52.29 klasę | Kita transportui būdingų paslaugų veikla |
| 53 skyrių | Pašto ir pasiuntinių (kurjerių) veikla |
| M sekcija: |  |
| 71.12.50 poklasis | Geologinės paieškos ir žvalgyba |
| 71.20.10 poklasis | Aplinkos kontrolė, ekologinis monitoringas |
| 71.20.20 poklasis | Medžiagų bandymai ir analizė |
| 71.20.30 poklasis | Produkcijos kokybės bandymai ir analizė |
| 71.20.50 poklasis | Variklinių transporto priemonių saugaus eismo periodinis patikrinimas |
| 72.1 grupė | Gamtos mokslų ir inžinerijos moksliniai tyrimai ir taikomoji veikla |
| 75 skyrius | Veterinarinė veikla |
| N sekcija: |  |
| 80 skyrius | Apsaugos ir tyrimo veikla |
| 81 skyrius | Pastatų aptarnavimas ir kraštovaizdžio tvarkymas |
| 82.92 klasė | Fasavimo ir pakavimo veikla |
| O sekcija: |  |
| 84.22 klasė | Gynybos veikla |
| 84.24 klasė | Viešosios tvarkos ir apsaugos veikla |
| 84.25 klasė | Priešgaisrinių tarnybų veikla |
| Q sekcija: |  |
| 86 skyrius | Žmonių sveikatos priežiūros veikla |
| 87 skyrius | Kita stacionarinė globos veikla |
| R sekcija: |  |
| 90 skyrius | Kūrybinė, meninė ir pramogų organizavimo veikla |
| 91.04.10 poklasis | Zoologijos sodų veikla |
| 93.2 grupė | Atrakcionų ir teminių parkų veikla |
| S sekcija: |  |
| 95.12 klasė | Ryšių įrangos remontas |
| 96.02 klasė | Kirpyklų ir kitų grožio salonų veikla |

Pastaba. Kodas ir veiklos pavadinimas pagal Ekonominės veiklos rūšių klasifikatorių (EVRK 2 RED.), patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo.

\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

Įmonių darbuotojų saugos ir

sveikatos tarnybų pavyzdinių nuostatų

3 priedas

**III GRUPĖS EKONOMINĖS VEIKLOS RŪŠYS**

| Kodas | Pavadinimas |
| --- | --- |
| A sekcija |  |
| 02.3 grupė | Laukinių nemedieninių produktų rinkimas |
| G sekcija: | Didmeninė ir mažmeninė prekyba; variklinių transporto priemonių ir motociklų remontas |
| 45.1 grupė | Variklinių transporto priemonių pardavimas |
| 47 skyrius  išskyrus: | Kitų prekių mažmeninė prekyba specializuotose parduotuvėse |
| 47.3 grupę | Automobilių degalų mažmeninė prekyba specializuotose parduotuvėse |
| 47.73 klasę | Vaistinių, ruošiančių ir parduodančių vaistus, veikla |
| 47.78.20 poklasį | Buitinio skystojo kuro, dujų balionų, anglies ir malkų specializuota mažmeninė prekyba |
| H sekcija: |  |
| 49.32 klasė | Taksi veikla |
| 52.21.20 poklasis | Automobilių stovėjimo aikštelių eksploatavimas |
| 52.29 klasė | Kita transportui būdingų paslaugų veikla |
| 53 skyrius | Pašto ir pasiuntinių (kurjerių) veikla |
| I sekcija | Apgyvendinimo ir maitinimo paslaugų veikla |
| J sekcija | Informacija ir ryšiai |
| K sekcija | Finansinė ir draudimo veikla |
| L sekcija | Nekilnojamo turto operacijos |
| M sekcija  išskyrus: | Profesinė, mokslinė ir techninė veikla |
| 71.12.50 poklasį | Geologinės paieškos ir žvalgyba |
| 71.20.10 poklasį | Aplinkos kontrolė, ekologinis monitoringas |
| 71.20.20 poklasį | Medžiagų bandymai ir analizė |
| 71.20.30 poklasį | Produkcijos kokybės bandymai ir analizė |
| 71.20.50 poklasį | Variklinių transporto priemonių saugaus eismo periodinis patikrinimas |
| 72.1 grupę | Gamtos mokslų ir inžinerijos moksliniai tyrimai ir taikomoji veikla |
| 75 skyrių | Veterinarinė veikla |
| N sekcija  išskyrus: | Administracinė ir aptarnavimo veikla |
| 80 skyrių | Apsaugos ir tyrimo veikla |
| 81 skyrių | Pastatų aptarnavimas ir kraštovaizdžio tvarkymas |
| 82.92 klasę | Fasavimo ir pakavimo veikla |
| O sekcija  išskyrus: | Viešasis valdymas ir gynyba; privalomasis socialinis draudimas |
| 84.22 klasę | Gynybos veikla |
| 84.24 klasę | Viešosios tvarkos ir apsaugos veikla |
| 84.25 klasę | Priešgaisrinių tarnybų veikla |
| P sekcija | Švietimas |
| Q sekcija |  |
| 88 skyrius | Nesusijusio su apgyvendinimu socialinio darbo veikla |
| R sekcija  išskyrus: |  |
| 90 skyrių | Kūrybinė, meninė ir pramogų organizavimo veikla |
| 91.04.10 poklasį | Zoologijos sodų veikla |
| 93.2 grupę | Atrakcionų ir teminių parkų veikla |
| S sekcija  išskyrus: | Kita aptarnavimo veikla |
| 95.12 klasę | Ryšių įrangos remontas |
| 96.01 klasę | Tekstilės ir kailių gaminių skalbimas ir (sausasis) valymas |
| 96.02 klasę | Kirpyklų ir kitų grožio salonų veikla |
| T sekcija | Namų ūkių, samdančių darbininkus, veikla; namų ūkių veikla, susijusi su savoms reikmėms tenkinti skirtų nediferencijuojamų gaminių gamyba ir paslaugų teikimu |
| U sekcija | Ekstrateritorinių organizacijų ir įstaigų veikla |

Pastaba. Kodas ir veiklos pavadinimas pagal Ekonominės veiklos rūšių klasifikatorių (EVRK 2 RED.), patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo.

\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

Įmonių darbuotojų saugos ir

sveikatos tarnybų pavyzdinių nuostatų

4 priedas

**(Įpareigojimo pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(struktūrinio padalinio pavadinimas,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

padalinio vadovo vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ĮPAREIGOJIMAS**

\_\_\_\_\_\_\_\_\_\_\_\_\_\_\_ Nr. \_\_\_\_

(data)

Įpareigoju pašalinti darbuotojų saugos ir sveikatos norminių teisės aktų reikalavimų pažeidimus ir atlikti šiuos darbus:

|  |  |  |  |  |
| --- | --- | --- | --- | --- |
| Įrašų eil. nr. | Įpareigojimo pagrindas (įstatymo ar kito norminio teisės akto, kurio reikalavimai pažeisti, pavadinimas, straipsnis, punktas) | Pažeidimo vieta, apibūdinimas | Įpareigojimo turinys arba darbai | Įpareigojimo įvykdymo terminai |
|  |  |  |  |  |
|  |  |  |  |  |
|  |  |  |  |  |

Darbdaviui atstovaujantis asmuo arba

darbdavio įgaliotas asmuo \_\_\_\_\_\_\_\_\_\_\_\_

(parašas) (vardas ir pavardė)

Darbuotojų saugos ir

sveikatos specialistas \_\_\_\_\_\_\_\_\_\_\_\_

(parašas) (vardas ir pavardė)

Įpareigojimą gavau m.\_\_\_\_\_\_\_\_\_\_\_\_\_ \_\_\_ d.

(struktūrinio padalinio vadovo parašas)

*Priedo pakeitimai:*

*Nr. ,
2016-06-14,
paskelbta TAR 2016-06-16, i. k. 2016-16903*

**Pakeitimai:**

1.

Lietuvos Respublikos socialinės apsaugos ir darbo ministerija, Lietuvos Respublikos sveikatos apsaugos ministerija, Įsakymas

Nr. ,
2016-06-14,
paskelbta TAR 2016-06-16, i. k. 2016-16903

Dėl Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2011 m. birželio 2 d. įsakymo Nr. A1-266/V-575 „Dėl įmonių darbuotojų saugos ir sveikatos tarnybų pavyzdinių nuostatų patvirtinimo“ pakeitimo